CELEX: 62014TN0031
Language: et
Date: 2014-01-07 00:00:00
Title: Kohtuasi T-31/14: 7. jaanuaril 2014 esitatud hagi — Banco Popular Español versus komisjon

1.3.2014   
            
            
               ET
            
            
               Euroopa Liidu Teataja
            
            
               C 61/21
            
         7. jaanuaril 2014 esitatud hagi — Banco Popular Español versus komisjon
   (Kohtuasi T-31/14)
   2014/C 61/38
   Kohtumenetluse keel: hispaania
   
      Pooled
   
   
      Hageja: Banco Popular Español, SA (Madrid, Hispaania) (esindajad: advokaadid E. Navarro Varona, P. Vidal Martínez, J. Lópe-Quiroga Teijero ja G. Canalejo Lasarte)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus ELTL artikli 263 alusel selles osas, milles see tuvastab riigiabi olemasolu ja kohustab selle investoritelt tagasi nõudma;
            
         
               —
            
            
               teise võimalusena tühistada otsuse artiklid 1, 2 ja artikli 4 lõige 1 selles osas, milles investoreid nimetatakse abisaajateks, kes peavad väidetava abi tagasi maksma;
            
         
               —
            
            
               teise võimalusena tuvastada, et artikli 4 lõige 1 lõpus kehtestatud nõudel, et abi tuleb investoritelt tagasi nõuda, puuduvad õiguslikud tagajärjed põhjendusel, et see on vastuolus õiguskindluse ja õiguspärase ootuse põhimõttega, kuna abi tagastamist ei saa nõuda menetluse alustamise otsuse avaldamisest varasemal kuupäeval;
            
         
               —
            
            
               teise võimalusena tühistada otsuse artikkel 2 ja tunnistada õigusvastaseks investoritelt tagasi nõutava väidetava toetuse arvutamise meetod;
            
         
               —
            
            
               tunnistada algusest peale kehtetuks või teise võimalusena osaliselt kehtetuks otsuse artikli 4 lõige 1, mis sätestab keelu „panna tagastamise kohustus teistele isikutele”, selles osas, milles see toob endaga kaasa selle, et lepingutingimused, mis kannavad üle kolmandatele isikutele kohustuse tasuda maksud, mida investorid peavad Hispaania riigile tagasi maksma, on tühised või väidetavalt kehtetud, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas menetluses vaidlustatud otsus on sama mis kohtuasjas T-29/14: Taetel vs. komisjon.
   Väited ja peamised argumendid on samad, mis esitati nimetatud kohtuasjas.